# Andreu Marçal de Sax

Andreu Marçal de Sax (?, segle xiv - València, 1410) fou un pintor d'origen alemany establert a València entre 1390 i 1410. Juntament amb Pere Nicolau, se'ls considera els primers representants del gòtic internacional valencià d'influència flamenca. Amb aquest pintor, varen realitzar el 1399, per a la seu de València, el Retaule de sant Jaume i santa Àgata, avui desaparegut.
Va col·laborar amb Guerau Gener, quan aquest va residir a València entre 1405-1407, i amb Gonçal Peris en la realització d'un retaule dedicat a la Nativitat del Senyor, que va ser contractat el 24 d'abril del 1405. La seva influència sobre Gener s'identifica en el Retaule gòtic del monestir de Santes Creus, en què algunes composicions i tipus humans evoquen figures de les seves obres.
L'única obra documentada que se'n conserva és la taula del Dubte de sant Tomàs. Se li havia atribuït l'autoria del Retaule del Centenar de la Ploma o de Sant Jordi, que actualment es conserva al Victoria and Albert Museum, si bé una investigació del 2011 el situa com a col·laborador en alguna de les taules d'aquesta obra, però no de les taules centrals, i més famoses, que s'atribueixen a Miquel Alcanyís.

## Referències

* ↑ Aliaga, Joan; Tolosa, Lluisa & Framis, Maite. 1238 - 1400. Valencia: Univ. de València, 2005, p. 480. ISBN 9788437061610 [Consulta: 28 abril 2013].
* ↑ Tolosa, Company i Aliaga, 2011, p. 102-103.
* ↑ Favà, 2012, p. 161-162.
* ↑ Garcia, Alfons «Un nuevo autor para el ´Centenar de la Ploma» (en castellà). Levante-el Mercantil Valenciano, 16-10-2011 [Consulta: 28 abril 2013].
* ↑ Miquel Juan, Matilde «Un pintor holandés en la Corona de Aragón: Johan Utuvert, pintor de retaules de Utrecht» (en castellà). Anales de História del Arte. Univ. Complutense de Madrid, 2012, pàg. 333-346 [Consulta: 28 abril 2013].
* ↑ Miquel Juan, Matilde «El gótico internacional en la ciudad de Valenciael retablo de san Jorge del Centenar de la Ploma» (en castellà). Goya: Revista de Arte, N.336, 2011, pàg. 191-213. ISSN: 0017-2715.

## Bibliografia

* «Andreu Marçal de Sax». Gran Enciclopèdia Catalana. Barcelona: Grup Enciclopèdia Catalana.
* de Azcarate Ristori, Jose Maria; Perez Sanchez, Alfonso Emilio, et al.. Historia del arte (en castellà). Madrid: Ediciones Anaya, 1986. ISBN 84-207-1408-9.
* Favà, Cèsar. «Resurrecció de Crist». A: Museu Nacional d'Art de Catalunya. Catalunya 1400. El Gòtic Internacional, 2012 [Consulta: 10 juny 2012].
* Laneyrie-Dagen,, Nadeije; Casamartina i Parassols, Josep. Leer la pintura (en castellà). 1a. ed., 2a. reimp.. Barcelona: Spes, 2005. ISBN 8483325985.
* MOCHOLÍ ROSELLÓ, Asunción. Estudi dels documents dels pintors i altres artífexs valencians. Segles XIII, XIV i XV (1238-1450). Universitat Politècnica de València, 2010. https://riunet.upv.es/handle/10251/8606
* MOCHOLÍ ROSELLÓ, Asunción. Pintors i altres artífexs de la València Medieval. València, 2014. Universitat Politècnica de València. https://riunet.upv.es/handle/10251/27327
* Monreal, Luis. La pintura en los grandes museos (en castellà). vol.1. 1. ed.. Barcelona: Editorial Planeta, 1975. ISBN 84-320-0460-X.
* Tolosa, Lluïsa; Company, Ximo; Aliaga, Joan. Documents de la pintura valenciana medieval i moderna III: (1401-1425). Universitat de València, 2011. ISBN 978-84-370-8297-4 [Consulta: 10 juny 2012].

## Enllaços externs

* Marzal de Sas a Biografíasyvidas.com.